KS Daily View วันที่ 29 เม.ย. 2565
29 เมษายน 2565

KS Daily View 29.04.2022 >>> คาดตลาดหุ้นไทยกลับตัวขึ้น/ สินทรัพย์เสี่ยงและราคาสินค้าโภคภัณฑ์ปรับขึ้นแรง/ SET วันนี้คาด 1670-1680 หุ้นแนะนำ BRI, BANPU
ต่างประเทศ : ตลาดหุ้นต่างประเทศเมื่อคืนปรับขึ้นแรง (Dow Jones +1.85%DoD, S&P500 2.4%DoD, Nasdaq 3%) โดยปัจจัยหนุนมาจาก 1.) ผลประกอบการบริษัทจดทะเบียนในสหรัฐ หลายบริษัทออกมาดีกว่าคาด อาทิ Meta platforms( Facebook) และ Qualcomm ราคาหุ้น +17.5% ฯลฯ หนุนหุ้น Tech ตัวอื่นๆ ปรับขึ้นตาม อาทิ Alphabet 2.)ตัวเลขผู้ยื่นขอสวัสดิการว่างงานครั้งแรกในสหรัฐ{ลดลง 5 พันราย สู่ระดับ 1.8 แสนรายในสัปดาห์ที่แล้ว 3.)ตัวเลข GDP 1Q22 ของสหรัฐฯ (Adv) แม้จะออกมาหดตัว 1.1% VS. ตลาดคาด +1.1% QoQ แต่ไส้ในองค์ประกอบเศรษฐกิจไม่ได้แย่ เนื่องจากเกิด Trade Deficit, แต่ภาคการบริโภค การลงทุนแข็งแกร่ง KS ยังคงมุมมองบวกต่อเศรษฐกิจสหรัฐ คาดในปีนี้จะยังไม่เกิดภาวะเศรษฐกิจถดถอย(Recession) เนื่องจากการจ้างงานและค่าจ้างยังเพิ่มขึ้น ฯลฯ)
ส่วนฝั่งเอเซียเมื่อวานช่วงบ่าย คือ จีนประกาศลดภาษีนำเข้าถ่านหินเหลือ 0% จากเดิม 3-6% โดยจะมีผลเริ่ม 1 พ.ค. 22 – 31 มี.ค. 23 ประกอบกับ ล่าสุดการแบนพลังงานของรัสเซียทำให้ความต้องการใข้ถ่านหินเพิ่มด้วยบวกต่อราคาถ่านหินโลกปรับขึ้น และหนุนหุ้นถ่านหินโลก เช่น ITMG , Andaro China Coal Energy, BHP (+4.4-10%DOD) เป็น Sentiment บวกต่อกลุ่มถ่านหิน BANPU, LANNA KS คาดจะเห็นกระแสเก็งกำไรตามทิศทางราคาถ่านหินที่ยังขึ้นต่อ ประกอบกับกลางสัปดาห์ ปธ. Xi Jinping ประกาศจะเพิ่มการลงทุนด้านโครงสร้างพื้นฐานเพื่อชดเชยกับการชะลอตัวของเศรษฐกิจจากปัญหาการระบาดของโควิด-19 KS ประเมินเป็นโมเมนตัมบวกต่อหุ้นเรือเทกอง อาทิ PSL TTA แนะนำซื้อ PSL ราคาเป้าหมาย 24.80 บาท คาดการเร่งนำเข้าสินค้าโภคภัณฑ์ของจีนจะหนุนให้ค่าระวางเรือเร่งตัวขึ้นต่อใน 2Q22 ทั้งนี้ค่าระวางเรือขนาด Supramax เฉลี่ยใน 2Q22 อยู่ที่ระดับ 30,000 เหรียญต่อลำต่อวัน เทียบ 1Q22 ที่ 25,000 เหรียญต่อลำต่อวัน และ 2Q21 ที่ 25,500 เหรียญต่อลำต่อวัน คาดว่า PSL จะรายงานกำไร 2Q22 ที่เติบโตเด่น QoQ ,YoY
โดยรวมประเมินจากปัจจัยแวดล้อมยังไม่มีปัจจัยลบใหม่เพราะ เรื่อง Fed สัปดาห์นี้ไม่มีประเด็นบวกหรือลบ และไม่มีผลต่อตลาดหุ้นโลก เนื่องจากเป็นช่วงไม่มีการแสดงความเห็นจากคณะกรรมการ(Fed) เพราะเป็นช่วง Blackout Period ทำให้เชื่อว่าตลาดหุ้นเอเซียและไทยวันนี้มีโอกาสปรับขึ้นตามสหรัฐ
อัตราแลกเปลี่ยน : ค่าเงินบาทเช้านี้อยู่ที่ 34.41 บาท หรืออ่อนค่าราว 3.3%ในช่วง 1 เดือนที่ผ่านมา มีแนวโน้มอ่อนค่าต่อในระยะสั้น บวกกับกลุ่มหุ้นส่งออก (ASIAN, SAPPE SVI GFPT ยังแนะนำเก็งกำไร ) แต่จะ Sentiment ลบต่อกลุ่มโรงไฟฟ้า อาทิ (BGRIM, EGCO, GULF)
ในประเทศ : ประเด็นที่ตลาดติดตามในช่วงนี้คือ การรายงานงบงวด 1Q22 ล่าสุดเมื่อวาน บริษัทที่รายงายงบออกมาดีกว่าคาด คือ PTTEP, ส่วนรานงานต่ำคาด คือ AEONTS ในส่วนงบ 1Q22 โดยรวมทั้งหมด KS คาดกำไรรวมจะเติบโต 5% QoQ and 4% YoY นำโดยกลุ่มธนาคาร กลุ่มพลังงาน,ค้าปลีก, โรงพยาบาล ท่องเที่ยวและอิเล็กทรอนิกส์ KS มองไปที่ Outllook ไตรมาส 2 ประเมินหุ้นที่มีแนวโน้มกำไรจะดีต่อ คือ PTTEP, CPALL, BH, BDMS, PR9, AWC, CENTEL, MINT, SHR, AOT, CPN, DTAC, PSL, RBF, TVO, EPG แนะนำหาจังหวะลงทุน
กลยุทธ์การลงทุน : KS ประเมินว่า Theme แนะนำการลงทุนหลักๆที่คาดจะ Perform ในช่วง 2Q22 และ 2H22 หรือช่วงที่ตลาดหุ้นจะเผชิญปัจจัยกดดันทั้ง Real yields เป็นบวก, ดอกเบี้ยสหรัฐเป็นขาขึ้น Fed ลด Balance Sheet สงครามรัสเซีย-ยูเครนกลับมาปะทุ ฯลฯ คือ 1.) Theme หุ้นคุณภาพ(Quality) อาทิ DCC 2.) หุ้น Anti Commodity อาทิ (CBG, OSP, OR, PTG, EPG, SCGP, BGRIM,GULF, AAV, BA) 3.) Theme Bond Yield คาดผ่านจุด Peak บวกต่อกลุ่มการเงินเช่าซื้อ แนะนำ (MTC, SAWAD, HENG, MICRO CHAYO) 4.) Theme แนวโน้มเงินบาทอ่อนค่า แนะนำหุ้นส่งออก (ASIAN, SAPPE, GFPT, EPG) 5.) Theme หุ้นเปิดเมือง(Reopen) KS ยังชอบ กลุ่มโรงแรม โดยบริษัทที่มี Upside เทียบกับราคาเป้าหมาย คือ SHR(Upside 28%), MINT(Upside 20.2%),CENTEL (Upside5.9%) กลุ่มรถไฟฟ้า ชอบ BEM เป็น 1 ในหุ้นเปิดเมืองที่ราคายังไม่ขึ้น และกลุ่ม ICT แนะนำ DTAC ส่วนกลุ่มแนะนำชะลอการลงุทุน คือ 1.) Global play คือกลุ่ม ปิโตรเคมี,อิเล็กทรอนิกส์ จากความเสี่ยงเศรษฐกิจโลกมีความน่าจะเป้นสูงขึ้นที่เผชิญ ภาวะเศรษฐกิจถดถอย 2.)กลุ่ม Growth ที่ราคาขึ้นเกินพื้นฐาน อย่างไรก็ตามหากสถานการณ์ต่างๆคลีคลาย อาทิ สงครามรัสเซีย-ยูเครนดีขึ้น เห็นจุดจบ ฯลฯ แนะนำสลับกลับมาลงทุนกลุ่มที่แนะนำหลีกเลี่ยง
มุมมองตลาดหุ้น SET วันนี้คาด 1670-1680 หุ้นแนะนำ BRI, BANPU
Top pick : BRI(ราคาพื้นฐาน 12.9 บาท) บริษัทตั้งเป้ายอดขายปี 2565 ที่ 1.1 หมื่นลบ. เพิ่มขึ้น 31% YoY และมูลค่าการโอนกรรมสิทธิ์ปี 2565 ที่ 7.25 พันลบ. เพิ่มขึ้น 90% YoY ความคืบหน้าของรูปแบบการลงทุนแบบร่วมทุนจะสร้างกำไรพิเศษให้กับบริษัทในระยะสั้น และเพิ่มความสามารถในการขยายธุรกิจของบริษัทฯ ซึ่งจะมีบทบาทสำคัญในการเพิ่ม Upside ให้กับราคาเป้าหมายของเรา BANPU(ราคาพื้นฐาน 12.8บาท) Sentiment บวกตามทิศทางราคาถ่านหินที่ยังขึ้นต่อหลังจากจีนประกาศลดภาษีนำเข้าถ่านหินเหลือ 0% เมื่อวาน และแนวโน้มกำไรที่แข็งแกร่งในปี 2565 จากราคาถ่านหินและก๊าซธรรมชาติที่สูงขึ้น ผลขาดทุนจากการป้องกันความเสี่ยงราคาที่ลดลง และกำไรพิเศษจากการขาย Sunseap และมูลค่าหุ้นที่ไม่แพง
รายงานตัวเลขเศรษฐกิจ
วันศุกร์ ติดตามตัวเลข GDP 1Q22 ของยูโรโซน คาด +0.3% QoQ และ +5.1% YoY ตัวเลขเงินเฟ้อยูโรโซน เดือน เม.ย. คาด +0.5% MoM และ +7.4% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp